
RAPORT DE SPECIALITATE

privind aprobarea prelungirii duratei de implementare a proiectului până cel târziu la data de 31.12.2024 și a cheltuielilor estimate aferente proiectului „Înnoirea flotei de tramvaie - etapa III”, cod SMIS 129031, în vederea finalizării activităților și asigurării funcționalității acestuia, în scopul asigurării finalizării integrale a proiectului din fonduri proprii, conform Instrucțiunii AMPOR nr. 207/2023


Având în vedere Referatul de aprobare a proiectului de hotărâre cu nr. TMI2023-014008 din 24.11.2023 al Primarului Municipiului Timișoara și Proiectul de hotărâre privind aprobarea prelungirii duratei de implementare a proiectului până cel târziu la data de 31.12.2024 și a cheltuielilor estimate aferente proiectului „Înnoirea flotei de tramvaie- etapa III”, cod SMIS 129031, în vederea finalizării activităților și asigurării funcționalității acestuia, în scopul asigurării finalizării integrale a proiectului din fonduri proprii,

Facem următoarele precizări:
			În data de 04.05.2020, a fost semnat Contractul de finanțare nr. 5372  între Agenţia pentru Dezvoltare Regională a Regiunii Vest și Unitatea Administrativ-Teritorială Municipiul, având ca obiect acordarea finanţării nerambursabile pentru implementarea Proiectului nr. SMIS 129031, intitulat: „Înnoirea flotei de tramvaie- etapa III”, prin Programul Operațional Regional 2014-2020 Axa prioritară 4 - Sprijinirea dezvoltării urbane durabile, Prioritatea de Investiții 4e - Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuare, Obiectiv specific 4.1 - Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă, Apelul de proiecte nr. POR/2017/4/4.1/1 (Cod nr. POR/182/4).
		Valoarea totală a proiectului „Înnoirea flotei de tramvaie- etapa III”, cod SMIS: 129031, aprobată prin Hotărârea Consiliului Local nr. 232 din 23.04.2019, modificată prin HCL 95 din 27.03.2020, este în cuantum de  96.378.403,45 lei, din care: 
         - 59.034.489,81 lei, valoarea eligibilă nerambursabilă din FEDR;
	   -  9.028.804,32 lei, valoarea eligibilă nerambursabilă din bugetul naţional;
         - 1.389.046,82 lei, cofinanțarea eligibilă a proiectului din bugetul local;
	   - 26.926.062,50 lei, valoarea cheltuielilor neeligibile; 
			În urma plăților efectuate pâna la data de 20.11.2023 din valoarea totală a proiectului, a rezultat un rest de plată în cuantum de 16.220.352,03 lei, din care:

         - 32.216,28 lei valoarea eligibilă nerambursabilă din FEDR;
	   - 4.927,19 lei valoarea eligibilă nerambursabilă din bugetul naţional;
         - 2.298.542,67 lei, cofinanțarea eligibilă a proiectului din bugetul local;
	   - 13.884.665,89 lei, valoarea cheltuielilor neeligibile; 

			Pentru furnizarea tramvaielor aferente acestui obiectiv, s-a încheiat Contractul de furnizare nr. 103/26.07.2019, cu BOZANKAYA OTOMOTIV MAK. IML. ITH. VE IHR A.S. din Turcia, în valoare de  155.790.000 lei fără TVA, valoare modificată prin actele adiționale de suplimentare a numărului de tramvaie până la 40 de bucăți și respectiv prin actul adițional de ajustare a prețului tramvaielor conform OUG 64/2022.
Având în vedere stadiul actual de derulare a contractului de finanțare nr. 5372 din 04.05.2020, 
proiectul „Înnoirea flotei de tramvaie- etapa III”, cod SMIS 129031, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate. 	
			Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.
			În scopul finalizării proiectului „Înnoirea flotei de tramvaie- etapa III”, cod SMIS 129031, se prelungeste durata acestuia și după data de 31.12.2023, până cel târziu la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara.
			Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
			Având în vedere cele menționate mai sus și ținând cont de:
- Instrucțiunea AMPOR nr. 207/31.10.2023 și Ordinul Ministrului Investițiilor și Proiectelor Europene nr. 4008/23.10.2023 privind modificarea Anexei 10.8 „Model orientativ contract de finanțare” la Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020, aprobat prin Ordinul Ministrului Dezvoltării Regionale și Administrației Publice nr. 1021/2015;
- prevederile art. 7A „Drepturile și obligațiile beneficiarului” din Contractul de finanțare – Condiții Generale, pct. (29) „Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia”, se impune:
· aprobarea prelungirii duratei de implementare a proiectului în vederea finalizării tuturor activităților și atingerea indicatorilor, rezultatelor și obiectivelor propuse, cel târziu până la data de 31.12.2024;
· aprobarea alocarii (din bugetul local pentru anul 2024) sumelor necesare cheltuielilor estimate legate de proiect, în vederea asigurării funcționalității sale, în scopul asigurării finalizării integrale a acestuia, respectiv 16.220.352,03 lei TVA inclus. 

Faţă de cele prezentate mai sus, apreciem că Proiectul de hotărâre privind aprobarea prelungirii duratei de implementare a proiectului până cel târziu la data de 31.12.2024 și a cheltuielilor estimate aferente proiectului „Înnoirea flotei de tramvaie- etapa III”, cod SMIS 129031, în vederea finalizării activităților și asigurării funcționalității acestuia, în scopul asigurării finalizării integrale a proiectului din fonduri proprii, îndeplineşte  condiţiile pentru a fi supus dezbaterii şi aprobării plenului Consiliului Local.

